Claudine Schaul

D'Claudine Schaul, gebuer den 20. August 1983 zu Lëtzebuerg, ass eng fréier lëtzebuergesch professionell Tennisspillerin an Olympionickin.

 Karriär 
D'Claudine Schaul huet mat véier Joer ugefaangen Tennis ze spillen; si spillt am léifsten op haardem Belag.

A hirer berufflecher Karriär huet si um WTA Tour jee een Titel am Eenzel an am Dubbel gewonnen. Si huet och véier ITF Turnéieren am Eenzel an der dräi am Dubbel gewonnen.

Op den Olympesche Spiller 2004 zu Athen huet si am Eenzel an am Dubbel matgemaach. Si huet hiren éischten Tour am Eenzel géint d'Daniela Hantuchová 1:6 an 1:6 verluer. Och am Dubbel war et nom éischte Match eriwwer. Nieft der Anne Kremer huet si géint d'Catalina Castaño an d'Fabiola Zuluaga aus Kolumbie mat 6:77, 6:2 a 7:9 verluer.

Si huet de leschte professionelle Match vun hirer Karriär am August 2013 op engem ITF-Turnéier zu Hechingen a Baden-Württemberg gespillt.

Si spillt awer nach fir d'lëtzebuergesch Tennisnationalekipp (Luxembourg Billie Jean King Cup team), an hat am Februar 2019 jee eng Victoire an eng Néierlag am Dubbel. 

Am Billie Jean King Cup (fréier Federation Cup a Fed Cup) huet d'Claudine Schaul 42 Victoiren an 43 Néierlagen opweises.

2003 war si Lëtzebuerger Sportlerin vum Joer.

 Palmarès 
 Eenzel 
Nr.DatumTurnéierKategorieBelagFinallgéignerinResultat1.22. Mee 2004 StroossbuergWTA Tier IIISand Lindsay Davenport2:6, 6:0, 6:3

 Duebel 
Nr.DatumTurnéierKategorieBelagPartnerinFinallgéignerinnenResultat1.17. Januar 2004 CanberraWTA Tier VHaarde Belag Jelena Kostanić Caroline Dhenin
 Lisa McShea6:4, 7:63

 Parcours an den Turnéiere vum Grand Chelem 

 Eenzel 
Turnier2003200420052006KarriärAustralian OpenQ331Q13French OpenQ211Q11WimbledonQ211Q31US Open31Q3Q33
Erklärung vun de Symboler: 1, 2, 3 = Eliminatioun an der 1. / 2. / 3. Haaptronn; Q1, Q2, Q3 = Eliminatioun an der 1. / 2. / 3. Ronn vun der Qualifikatioun

 Duebel 
Turnéier20042005KarriärAustralian Open—11French Open111Wimbledon———US Open2—2

 Literatur 
 Gricius, Pierre. Luxemburger Sportlerinnen bei den olympischen Spielen 1924 - 2012. Luxembourg: Conseil national des femmes, 2013. Print. S. 88-89. ISBN 978-2-9599734-5-1

 Kuckt och 

 Um Spaweck 

Kategorie:Gebuer 1983
Kategorie:Lëtzebuergesch Tennisspiller
Kategorie:Lëtzebuergesch Olympionicken
Kategorie:Lëtzebuergesch Sportler vum Joer